**Kaip prižiūrėti kavos aparatą, kad šis tarnautų dešimtmečius – Baltijos šalių gyventojai pasidalino patarimais**

**Nors šiuolaikiniai automatiniai kavos aparatai kupini išmaniųjų funkcijų, daugelis jais besinaudojančių žmonių sutiktų – svarbu ne tik prietaiso funkcijos, dizainas ar išvaizda, bet ir jo ilgaamžiškumas. Pasak ekspertų, pakanka laikytis vos kelių taisyklių, kad kavos aparatas tarnautų dešimtmečius. Tą patvirtino ir Baltijos šalių gyventojai, pasidalinę savo ilgai veikiančių kavos aparatų istorijomis bei priežiūros patarimais.**

„Vanduo, pienas ir kavos aliejai – tai trys pagrindiniai dalykai, nuo kurių priklauso automatinio kavos aparato veikimo laikas. Jei neskirsime dėmesio šiems trims elementams ir reguliariai nevalysime automatinio kavos aparato, jis pradės gesti, o jo veikimo laikas sutrumpės. Itin svarbu neignoruoti kavos aparato įspėjimų dėl reikiamo atlikti valymo ar nukalkinimo“, – sako „Jura“ Baltijos regiono vadovas Ottas Viirmannas.

Pasak jo, jei kavos aparatas turi pieno sistemą, ją reikėtų valyti kasdien po kiekvieno naudojimo – pieno likučiai greitai genda ir gali užkimšti vidinius prietaiso kanalus. Taip pat nereikėtų palikti vandens talpoje, jei nesiruošiama gaminti kavos. Stovintis vanduo gali tapti bakterijų ir nuosėdų židiniu.

„Rekomenduojama kiekvieną kartą gaminant kavą naudoti švarų, šviežią vandenį ir gamintojo rekomenduojamą vandens filtrą. Itin kietas vanduo palieka kalkių nuosėdų, kurios gali užkimšti prietaiso vandens kanalus, pažeisti kaitinimo elementus ir, žinoma, pabloginti kavos skonį. Dėl šios priežasties dauguma gamintojų rekomenduoja naudoti vandens filtrus bei reguliariai nukalkinti kavos aparatą. Kartu tai gali padėti išvengti remonto darbų bei užtikrinti ilgą prietaiso tarnavimo laiką“, – sako O. Viirmannas.

Kavos aparatams kenkia ir besikaupiantys kavos aliejai, kurie išsiskiria malant kavos pupeles.

„Natūralūs kavos aliejai nusėda kavos ruošimo mazge ir vidiniuose vamzdeliuose. Jei kavos aparatas nėra reguliariai valomas, šios nuosėdos gali pradėti oksiduotis ir rūgti – tai ne tik gadina ruošiamos kavos skonį, bet ir kenkia pačiam kavos aparatui. Specialios valymo tabletės efektyviai pašalina susikaupusius kavos likučius. Tik naudojant originalias priežiūros priemones, gamintojas gali užtikrinti higieną ir saugumą, kitu atveju galima pažeisti visą sistemą“, – perspėja „Jura“ Baltijos regiono vadovas.

**Pasidalino realia patirtimi**

Šie automatinio kavos aparato priežiūros principai buvo patvirtinti ir „Jura“ organizuotame seniausio kavos aparato Baltijos šalyse konkurse, kur sulaukta beveik 50 tikrų istorijų iš Lietuvos, Latvijos ir Estijos.

„Paprašėme žmonių pasidalyti istorijomis apie ilgiausiai jų naudojamus kavos aparatus ir su jų ilgaamžiškumu susijusiais patarimais. Buvo daug atvejų, kai tas pats kavos aparatas šeimai tarnavo daugiau nei 20 metų. Vidutinė naudojimo trukmė – net 16 metų. Kai kurie šių kavos aparatų pagamino apie 20 tūkst. puodelių kavos. Tačiau didžiausią įspūdį paliko ne skaičiai, o pačios žmonių istorijos“, – sako O. Viirmannas.

Konkurso nugalėtoja tapo Anastasija iš Latvijos, pasidalinusi istorija apie jau antros šeimos kartos naudojamą „Jura“ kavos aparatą. Ji papasakojo, kaip jos senelis parsivežė dovanų gautą kavos aparatą iš Šveicarijos ir šis tapo tikra namų širdimi.

„Kiekvieną rytą senelis virė kavą sau ir močiutei, o visus namus užliedavo šviežiai maltų kavos pupelių kvapas. Kai buvau visai maža, man atrodė, kad tas aparatas – tarsi stebuklingas įrenginys. Man patikdavo spaudyti mygtukus, klausytis, kaip jis dūzgia, ir stebėti, kaip puodelis pildosi kvapniu gėrimu. Jis visada atidžiai stebėdavo, kad ko nors nesugadinčiau – jo mylimas kavos aparatas buvo beveik kaip šeimos relikvija“, – pasakojo Anastasija, iki šiol tebenaudojanti kavos aparatą, kuris primena apie senelį.

Už pasidalintą jautrią istoriją Anastasija laimėjo naują kavos aparatą „Jura J10“. Konkurso dalyviai pabrėžė, kad automatinio kavos aparato ilgaamžiškumo paslaptis nėra sudėtinga: tai reguliari priežiūra. „Tiesiog reguliariai valome ir prižiūrime – ir aparatas veikia taip pat gerai, kaip pirmąją dieną“, – rašė viena dalyvė.

Pasak O. Viirmanno, susidūrus su kavos aparato gedimais, nereikėtų bandyti jo ardyti patiems – profesionalus servisas greičiau nustatys problemą ir ją išspręs. Tai irgi prisideda prie ilgesnio kavos aparato veikimo laiko.